stanford-oval/wikipedia huggingface dataset:
Krynitsa

Krynitsa on valkovenäläinen panimo. Sen historia alkaa vuoden 1973 Minskistä. Ensimmäinen oluterä valmistui vuonna 1975. Markkinoilla ovat panimon olutmerkit Krynitsa, Kult, Aleksandrya ja Kaltenberg. Panimon oluet ovat saaneet lukuisia kansainvälisiä palkintoja, kuten kultamitalin European Beer Starissa Münchenissä (2013) eurooppalaistyylisen miedon lagerin kategoriassa sekä pronssimitalin International Beer Challengessa (2013) Lontoossa.
Aiheesta muualla

Viralliset sivut (englanniksi), (venäjäksi)
Lentopallon naisten maailmanmestaruuskilpailut 1978

Lentopallon naisten maailmanmestaruuskilpailut 1978 pelattiin Neuvostoliitossa 25. elokuuta – 6. syyskuuta. Nämä olivat kahdeksannet naisten maailmanmestaruuskilpailut. Mitaliottelut pelattiin Leningradissa, ja muut kisakaupungit olivat Volgograd, Minsk ja Riika. Mukana oli 23 joukkuetta Pohjois-Korean vetäydyttyä turnauksesta. Joukkueet pelasivat alkusarjan kuudessa neljän joukkueen lohkossa, joista kustakin kaksi parasta pääsi kahdessa lohkossa pelattuun ylempään jatkosarjaan muiden jatkaessa kaksilohkoisessa alemmassa jatkosarjassa. Lopulliset sijoitukset ratkaistiin cupsysteemillä. Mestaruuden voitti Kuuba, hopealle sijoittui Japani ja pronssia sai Neuvostoliitto.
Mitaliottelut > Välierät

| Välieräottelut | Välieräottelut | Välieräottelut | Välieräottelut | Välieräottelut | 1>  erä | 2>  erä | 3>  erä | 4>  erä |
| --- | --- | --- | --- | --- | --- | --- | --- | --- |
| 5.9. | Leningrad | Kuuba  | 3–1 |  Neuvostoliitto | 12–15 | 16–14 | 15–10 | 15–12 |
| 5.9. | Leningrad | Japani  | 3–1 |  Etelä-Korea | 12–15 | 15–8 | 15–11 | 15–11 |
Mitaliottelut > Pronssiottelu

| Pronssiottelu | Pronssiottelu | Pronssiottelu | Pronssiottelu | Pronssiottelu | 1>  erä | 2>  erä | 3>  erä | 4>  erä |
| --- | --- | --- | --- | --- | --- | --- | --- | --- |
| 6.9. | Leningrad | Neuvostoliitto  | 3–1 |  Etelä-Korea | 15–2 | 15–7 | 11–15 | 15–9 |
Mitaliottelut > Loppuottelu

| Loppuottelu | Loppuottelu | Loppuottelu | Loppuottelu | Loppuottelu | 1>  erä | 2>  erä | 3>  erä |
| --- | --- | --- | --- | --- | --- | --- | --- |
| 6.9. | Leningrad | Kuuba  | 3–0 |  Japani | 15–6 | 15–9 | 15–10 |
Lopulliset sijoitukset

| --- | --- |
:  Kuuba
:  Japani
:  Neuvostoliitto
4.:  Etelä-Korea
5.:  Yhdysvallat
6.:  Kiina
7.:  Brasilia
8.:  Itä-Saksa
9.:  Peru
10.:  Meksiko
11.:  Puola
12.:  Tšekkoslovakia
13.:  Unkari
14.:  Kanada
15.:  Meksiko
16.:  Jugoslavia
17.:  Alankomaat
18.:  Saksa
19.:  Dominikaaninen tasavalta
20.:  Italia
21.:  Suomi
22.:  Belgia
23.:  Tunisia
Kuuban maailmanmestarijoukkue

Nelly Barnet, Ana Díaz, Erenia Díaz, Ana María García, Mavis Guilarte, Libertad González, Sirenia Martínez, Mercedes Pérez, Mercedes Pomares, Imilsis Téllez, Lucila Urgelles; valmentaja Eugenio George Lafita.
Kryogeniikka

Kryogeniikka eli kylmäfysiikka on fysiikan alue, joka tutkii matalien lämpötilojen (alle –150 °C eli 123 K)[lähde? ] tuottamista ja materiaalien käyttäytymistä matalissa lämpötiloissa. Kryotekniikka on yhdistävä termi kaikille niille tekniikan sovelluksille, joissa toimitaan kryoalueen lämpötiloissa. Kryo-sanaa voidaan käyttää etuliitteenä, kun halutaan tuoda esille, että kyseisessä sovelluksessa käytetään alhaisia lämpötiloja.
Sana kryo tai kryos (κρύο) on peräisin kreikan kielestä ja tarkoittaa jääkylmää.
Kryoalueen lämpötiloihin päästään kompressori-lauhdutintekniikalla. Nestemäinen typpi, happi ja argon valmistetaan tislaamalla ilmasta, joka on puristettu ja jäähdytetty –194 °C:n lämpötilaan. Tislauskolonnissa nestemäisestä ilmasta kaasuuntuu ensin typpi –196 °C asteessa, sitten argon –186 °C asteessa ja happi viimeisenä –183 °C lämmössä. Ilmasta tislaamalla saadaan myös jonkin verran muita jalokaasuja, kuten neonia. Heliumia syntyy jatkuvasti maaperässä radioaktiivisten materiaalien alfahajoamisessa ja se rikastuu maakaasuun. Helium tuotetaankin pääasiassa maakaasusta suodattamalla. Useissa kryotekniikan sovelluksissa haluttu kylmälämpötila saavutetaan käyttämällä nestemäistä typpeä.
Kryopumppu on tyhjiötekniikassa käytetty pumppu. Ennen kuin kryopumppua voidaan käyttää vakuumiastia pumpataan mekaanisella pumpulla 1 mbar tai alempiin paineisiin. Tämän jälkeen käynnistetään kryopumppu, jonka atomeja jäädyttämällä keräävä pinta jäähtyy –230 °C:n lämpötilaan. Kryopumpulla päästään hyvin alhaisiin paineisiin.
Aiheesta muualla

Kuvia tai muita tiedostoja aiheesta Kryogeniikka Wikimedia Commonsissa
Krynn

Krynn on fantasiamaailma, johon sijoittuvat Tracy Hickmannin ja Margaret Weissin kirjoittamat Dragonlance-sarjan romaanit. Maailmaa on myöhemmin käytetty myös monissa muissa Dragonlance-universumiin sijoittuvissa kirjoissa. Se oli myös tapahtumapaikkana Dungeons & Dragons -roolipeliin tehdyssä Dragonlance-kampanjassa.
Maantiede

Krynn on jakautunut viiteen päämantereeseen, joiden nimet ovat: Ansalon, The Dragon Isles, Ithin'carthia, Taladas ja Adlatum. Maailmaan kuuluu myös maanalinen osa Chorane. Ansalonin länsipuolella on kaksi suurta, kapean salmen toisistaan erottamaa saarta, Etelä- ja Pohjois-Ergoth. (engl. Northern and Southern Ergoth)
Ennen Ansalon oli yhtenäinen suuri manner mutta kun Jumalat syösivät tulisen vuoren Istarin pappiskaupunkiin aiheuttaen Suuren Mullistuksen, Krynn murtui. Istarin kaupunki upposi mereen vieden ympäröivät maat mukanaan, ja synnytti Verenpunaisen Istarin Meren. (eng. Blood Sea of Istar) Samalla toisella puolella Ansalonia, mantereen länsipuolella, maa repesi laajalta alueelta muodostaen Uuden Meren. (eng. New Sea)
Dragonlance -kirjojen Peitsen sankarit ovat kotoisin Ansalonin Abanasiniasta.
Laura Kiviranta

| Laura Kiviranta |
| --- | --- |
 Laura Kiviranta helmikuussa 2008 esitetyssä jaksossa.
Näyttelijä(t):  Piitu Uski
Kesto:  1999–2008, 2012
Ensi- esiintyminen:  Osa 2: Siljasta tulee paha tytärpuoli (26. tammikuuta 1999)
Viimeinen esiintyminen:  Osa 2375: Lassen on lähdettävä kauas päästäkseen lähemmäs Paulaa  (11. joulukuuta 2012)
Henkilötiedot
Koko nimi:  Laura Saara Kiviranta, myös Laura Johanna Kiviranta
Status:  mielenterveyspotilas
Ammatti:  juristi
Sukupuoli:  nainen
Kotipaikka:  Kempele
Asuinpaikka:  Keski-Suomi
Suhteet
Vanhemmat:  Eila Kiviranta isä (ei ole esiintynyt sarjassa)
Puoliso(t):  Kari Taalasmaa (ex-kihlattu) Aaro Vaalanne (ex-kihlattu)
Lapset:  Sauli Kiviranta Oona Kiviranta
Lastenlapset:  Oonan ja Miron lapsi
Tädit ja sedät:  Mirja Mattila
Serkut:  Salla Taalasmaa
Muut sukulaiset:  Ressu Mattila (serkun poika) Tukku Taalasmaa (serkun poika)
Infobox OKNimi-testi OK: 
Laura Kiviranta vuoden 2012 lopulla esitetyssä jaksossa Laura, Laura, Laura.
Laura Saara Kiviranta, myös Laura Johanna Kiviranta,  on Salatut elämät -sarjan henkilöhahmo, jota näyttelee Piitu Uski. Hän oli mukana sarjan alusta asti yhtenä sarjan päähenkilöistä. Hän oli mukana sarjassa vuosina 1999–2008, sekä vierailulla loppuvuodesta 2012.
Yleistä > Perhe ja muut ihmissuhteet

Lauralla on kaksi lasta, Sauli ja Oona. Saulin isä Tom Bergqvist jätti Lauran tämän ollessa raskaana. Saulin kasvattaminen ei ollut Lauralle helppoa ja tämä asuikin 11-vuotiaaksi asti Lauran vanhempien luona Kempeleessä, kunnes saapui Pihlajakadulle. Oonan kanssa Lauralla on aina ollut paljon helpompaa. Oona asui jonkin aikaa Tampereella isänsä luona, mutta palasi äitinsä luo Pihlajakadulle syksyllä 2007. Lauran jouduttua laitoshoitoon, Oona muutti Taalasmaille isänsä luo. Myöhemmin Oona muutti Karin, Noora Aution ja Nooran lapsen, Benjaminin kanssa Keniaan. Kari Taalasmaan palatessa sarjaan vuonna 2014 hän kertoi Oonan muuttaneen nykyisen puolisonsa Miro Holmin luokse Ranskaan. Lauralla on yksi lapsenlapsi, eli Oonan ja Miron lapsi, jota ei ole näytetty sarjassa.
Edellä mainittujen Tomin ja Karin lisäksi Laura on seurustellut Aki Nikkisen, Markus Ekholmin, Antero Voiman sekä Aaro Vaalanteen kanssa. Lauran paras ystävä Pihlajakadulla oli pitkään Hanna Salin, joka kuitenkin menehtyi syksyllä 2003. Hannan jälkeen Lauran hyväksi ystäväksi kehkeytyi Camilla Mustavaara ja tämän poistuttua sarjasta Lauran ystävystyi paremmin Jenni Vainion ja Paula Sievisen kanssa. Myös serkkunsa Salla Mattilan kanssa Laura tuli ajoittain hyvin toimeen.
Yleistä > Asunto

Laura asui koko aikansa sarjassa Pihlajakatu 23:n asunnossa B8 lukuun ottamatta sitä, kun hän asui jonkin aikaa Markus Ekholmin kanssa avoliitossa tämän asunnossa B5. Sillä välin Laura vuokrasi asuntoaan Aleksi Salinille. Alkukeväästä 2005 asuntoon tehtiin pintaremontti, jonka myötä seinäpintojen värit ja kalustus muuttuivat hieman. Kämppiksiä Lauralla ei koskaan pahemmin ollut, sillä hän viihtyi mieluusti yksinään ja myöhemmin kolmestaan lastensa kanssa. Kari Taalasmaan ja myöhemmin Aaro Vaalanteen kanssa hän tosin asui avoliitossa jonkin aikaa. Ennen Lauran poistumista sarjasta hänen kämppiksenään asui Salla Mattila, joka muutti Lauran luo erottuaan miehestään Tuomo Tervajoesta.
Yleistä > Työelämä

Ammatiltaan Laura on juristi ja etenkin sarjan alkuaikoina hänet tunnettiin lähinnä ammatistaan. Hän nimittäin auttoi hyvin paljon naapureitaan lakiasioissa ja hoiti vuosina 1999–2003 useammankin sarjassa esiintyneen henkilön oikeudenkäynnit. Myöhemmin työ ei ollut enää niin suuri osa Lauran juonikuvioita sarjassa. Lopulta hän menetti työnsä kokonaan, kun hän joutui psykiatriselle osastolle luullen Eero Vanalaa tämän kaksoisveljeksi Aaro Vaalanteeksi.
Elämä Pihlajakadulla > Alkuajat sarjassa ja suhde Akiin

Laura Kiviranta tunnettiin sarjassa alun perin ikisinkkuna asianajajana, joka oli monien naapureiden mielestä myös hieman tiukkapipoinen. Laura tunnettiin hyvin pitkälti työstään juristina ja muista sarjan henkilöistä hänet erottikin hänen virallisempi pukeutumistyylinsä, joka sisälsi muun muassa lukuisia jakkupukuja.
Jo sarjan ensimmäisissä jaksoissa Laura päätyi samoihin juonikuvoihin Markus Ekholmin ja Aki Nikkisen kanssa. Markus rakastui Lauraan päätä pahkaa ja yritti hurmata tämän keinolla millä hyvänsä. He myös löivät Akin kanssa vetoa siitä, kumpi saisi ensin kallistettua sinkkuna pysyttelevän Lauran sänkyynsä. Aki voitti leikkimielisen vedon hänen ja Lauran lyhyen, lähinnä seksiin perustuvan suhteen aikana. Laura toimi tällöin rikolliselle poluille ajautuneen Akin asianajajana. Markus oli syvästi mustasukkainen Laurasta ja vihainen Akille. Laura kasvatti Saulia yksin, kunnes luovutti tämän vauvaikäisenä omien vanhempiensa eli Saulin isovanhempien hoidettavaksi. Äitinsä elämään Sauli palasi noin kymmenen vuotta myöhemmin. Myöhemmin myös Saulin isä saapui kuvioihin ja pyysi poikaansa kanssaan Oulunsaloon. Laura antoi vastahakoisesti poikansa lähteä.
Keväällä 1999 Laura toimi myös Saku Salinin asianajajana tämän ollessa epäiltynä varkaudesta ja myöhemmin Tyyne Puustisen murhasta.
Elämä Pihlajakadulla > Suhde Markukseen ja Saulin saapuminen kuvioihin

Akin jouduttua vankilaan Lauran ja Markuksen suhde alkoi jälleen saada toivoa. Markuksen hurmausyritykset jatkuivat edelleen ja keväällä 2000 he alkoivat lopultakin seurustelemaan. Suhdetta varjosti kuitenkin se, ettei Laura suostunut kertomaan Markukselle, kuka oli se mystinen Sauli, jonka kanssa Laura oli puhunut puhelimessa ja sanonut rakastavansa tätä. Lopulta salaisuus paljastui Markukselle; Lauralla oli 11-vuotias poika nimeltä Sauli, joka oli saapunut Helsinkiin äitinsä luo. Samalla selvisi myös, että Saulin isä on Lauran teini-iän rakkaus Tom Bergqvist, joka oli jättänyt Lauran tämän ollessa vielä raskaana. Markuksen oli aluksi vaikea sulattaa uutista eikä Saulikaan hyväksynyt heti Markusta isäpuolekseen. Tieto lapsesta aiheutti ongelmia myös Lauran työpaikalla, sillä työhaastattelussa hän oli kertonut olevansa lapseton. Sauli ehti häipyä takaisin Kempeleeseen tajuttuaan, ettei kukaan Lauran naapureistakaan tiennyt hänestä, mutta pian hän asettautui kuitenkin asumaan Lauran luo. Aiemmin Sauli oli vauvaikäisestä alkaen asunut Lauran vanhempien luona Kempeleessä, koska Laura ei pystynyt pitämään huolta Saulista. Myöhemmin selvisi, että väsynyt Laura oli ravistellut itkevää Sauli-vauvaa, mikä oli suurin syy sille, että Sauli siirtyi Lauran vanhempien hoitoon.
Saulin saapuminen kuvioihin aiheutti sen, että Lauran ja Markuksen hyvin alkanut seurustelu päättyi. Aki ehti palata vankilasta ja sekoittaa Lauran elämää esimerkiksi epäilemällä, että tämä pahoinpitelee Saulia. Laura yritti saada Markuksen ja hänen suhteen takaisin ennalleen, ja vaikka Markus jarruttelikin tilannetta hän halusi seurustella Lauran kanssa yhtä paljon kuin tämä hänen kanssaan.
Lopulta Laura ja Markus päättivät aloittaa seurustelemaan vakavasti ja Saulikin hyväksyi Markuksen pikkuhiljaa paremmin. Keväällä 2001 kolmikko muutti yhdessä asumaan Markuksen asuntoon, joka sijaitsi samassa kerrostalossa vain kerrosta alempana kuin Lauran asunto. Lauralla ja Markuksella sujui hyvin ja myös Sauli oli tyytyväinen elämäänsä, kunnes perheensä tulipalossa menettänyt Tom ilmestyi Lauran luo kertoen, että haluaa osallistua Saulin elämään. Sauli muutti isänsä luo Oulunsaloon. Pian myös Markus ja Laura erosivat.
Elämä Pihlajakadulla > Suhde Kariin, Saulin paluu ja Oonan syntymä

Lauran ja Kari Taalasmaan suhde oli aluksi vain ystäväpohjaista. Kaikki alkoi syksyllä 2001 esitetyissä jaksoissa, joissa Laura opetti Karille sivistystapoja, liittyen muun muassa tanssimiseen, oikeaoppiseen ruokailuun sekä small talkiin. Suhde kuitenkin syveni ja heille kehkeytyi seksisuhde Karin silloisen puolison Katja Vainion selän takana. Kevään 2002 päätösjaksossa salasuhde paljastui Katjalle, joka päätti erota Karista, joka puolestaan halusi kunnon suhteen Lauran kanssa. Suhde oli ajautumassa eroon, kun Kari tajusi, että hänen ja Lauran tulevaisuuden suunnitelmat ovat keskenään aivan erilaiset. Hän hyvästeli Lauran ja sanoi toivovansa, ettei tämä muistelisi Karia pahalla. Laura päätti paljastaa olevansa raskaana ja syksyllä 2003 syntyi parin yhteinen lapsi, Oona. Hieman ennen Oonan syntymää teini-ikäiseksi kasvanut Sauli muutti takaisin Lauran luo alettuaan laiminlyödä koulunkäyntiään isänsä ollessa pitkiä aikoja poissa kotoa. Saulin oli aluksi vaikea hyväksyä äitinsä miesystävää Karia, mutta ajan mittaan he tulivat paremmin toimeen.
Karilla ja Lauralla meni hyvin ja he viihtyivät yhdessä perheenä. Syksyllä 2004 sarjaan palasi kuitenkin Karin entinen naisystävä Katja, jota kohtaan Karin tunteet nousivat uudemman kerran pintaan. Laura ei pitänyt siitä, että Kari etsiskeli kadonnutta Katjaa työ- ja vapaa-ajallaan. Niinpä Lauran aloitteesta suhde päättyi eroon ja Kari aloitti uuden suhteen Katjan kanssa. Oona jäi pääsääntöisesti Lauran huostaan Karin muuttaessa Tampereelle Katjan kanssa. Oona kuitenkin tapaili isäänsä säännöllisesti ja myöhemmin myös muutti tämän ja Katjan luo Tampereelle, mistä hän palasi pariskunnan erottua syksyllä 2007.
Elämä Pihlajakadulla > Aaro ja Eero sekoittavat Lauran elämää

Keväällä 2005 Laura rakastui aiempana syksynä tapaamaansa Aaro Vaalanne -nimiseen mieheen, joka vaikutti herrasmieheltä. Aaro sai Lauralta sympatiaa kertomalla entisestä vaimostaan ja lapsestaan. Aaro helli Lauraa lahjoilla ja yritti olla mahdollisimman mukava myös tämän lapsille, jotka hekin pitivät hänestä aluksi. Saulin epäilykset miestä kohtaan heräsivät Aaron aseesta johtuneen ampumavälikohtauksen myötä, sillä Aaron entinen poliisiystävä Antero Voima kutsui Aaroa nimellä Arto. Sauli uteli Aaron asioita ja heidän välilleen syntyi erimielisyyksiä. Lopulta Saulin epäilykset yltyivät jopa vihaksi Aaroa kohtaan, mutta hän ei saanut ketään vakuutettua Aaron todellisesta luonteesta. Aaron kiusaama Sauli sai tarpeekseen hänestä ja muutti Australiaan Ken Ojalan luo. Saulin poistuttua kuvioista Aaro alkoi vähitellen manipuloimaan Lauran elämää, muun muassa laittamalla unilääkkeitä Lauran ruokiin, jolloin Laura oli aivan tokkurassa työpaikallaan. Pikkuhiljaa myös Oona alkoi pelätä Aaroa, mutta palavasti rakastunut Laura ei huomannut Aaron manipulointia. Aaro sai vihiä, että hänen entinen rakkaansa ja Lauran hyvä ystävä Paula Sievinen oli urkkinut tietoja Aarosta tämän ex-vaimolta, Päiviltä. Kun Paula lähetti Lauralle tekstiviestin, ja kutsui tämän tapaamiseen kertoakseen Aaron todellisesta luonteesta, paikalle ilmestyikin Aaro, joka kaappasi Paulan. Aaro lukitsi hänet Sipoossa sijaitsevan talonsa perunakellariin. Sieltä Paulan löysivät Ismo Laitela ja Seppo Taalasmaa, jotka olivat Lauran kanssa katsastamassa talon olematonta homeongelmaa. Näin Aaron kieroilut paljastuivat kaikille. Aaro pakeni vieden pienen Oonan mukanaan, mutta palautti tytön myöhemmin.
Aaron lähdettyä tämä jäi kummittelemaan Lauran elämään ja hän meni lopulta narsistien uhrien tukiryhmään. Siellä hän tapasi Eero Vanalan, Aaron veljen, joka oli ulkonäöltään samanlainen kuin Aaro pidempiä hiuksiaan lukuun ottamatta. Ennen Eeron tapaamista Laura seurusteli hetken aikaa poliisi Antero Voiman kanssa. Suhde jäi kuitenkin lyhytikäiseksi, sillä Lauran tunteet Eeroa kohtaan alkoivat lämmetä. Laura nimittäin rakastui Eeroon, joka oli aivan toista maata kuin narsistinen kaksoisveljensä. Eero kuitenkin rakastui Lauran naapurissa asuvaan Jenni Vainioon ja aloitti suhteen tämän kanssa. Myöhemmin Oona palasi isänsä luota Tampereelta. Myöhemmin Aaro vangitsi Eeron parakkiin ja alkoi esiintymään Eerona. Hän jätti Jennin ja aloitti suhteen Lauran kanssa. Oona ei sietänyt heidän suhdettaan ja alusta alkaen väitti Eeron olevan oikeasti Aaro. Laura ei uskonut tytärtään ja avioitui miehen kanssa. Hääsviitissä miehen hiuslisäke irtosi ja hänen todellinen henkilöllisyytensä selvisi Laurallekin. Laura löi Aaroa shamppanjapullolla päähän ja pakeni sviitistä. Pian Laura palasi sviittiin Paulan kanssa. He ajoivat hänet parvekkeelle ja työnsivät Aaron alas. Aaron luultiin menehtyneen saamiinsa vammoihin, mutta hän selviytyi ja palasi myöhemmin.
Elämä Pihlajakadulla > Lauran pikapaluu

Paula Sievinen joutui mielisairaalaan sillä Aaro oli palannut ja kidnapannut hänen poikansa, Severin. Aaro myöhemmin oli viemässä Severin pois Suomesta ja hän piti äitiänsä Anni Vatasta ja Paulaa panttivankina kunnes 22. marraskuuta 2012 esitetyssä jaksossa Aaro pidätettiin, mutta hän karkasi. Myöhemmin Paula alkoi nähdä harhoja että Severi olisi Aaro, jolloin Lasse lähetti hänet mielisairaalaan. Paulan tullessa mielisairaalaan, selvisi että hänen huonetoverinsa on Laura. Laura palasi sarjaan 5. joulukuuta 2012 esitetyssä jaksossa. Siellä he yhdessä näkivät harhoja Aarosta ja Laura sanoi Paulalle, että Aarosta pääsee eroon vain karkaamalla ja kehotti tätä karkaamaan, mutta itse ei karkaa, koska on tottunut sairaalaan ja "on aina Aaron". Kun Lasse tuli tapaamaan Paulaa mielisairaalaan, niin Paula kertoi huonetoverinsa olevan Laura Kiviranta. Lasse sanoi, ettei tämä ole hyvää seuraa hänelle, ja ilmoitti pyytävänsä henkilökunnalta toista huonetta. Paula karkasi mielisairaalasta ja Lasse sai soiton mielisairaalasta, jolloin hän lähti Paulan perään. .
Leibnizin kolmio

Leibnizin kolmio eli Leibnizin harmoninen kolmio on lukukolmio, jossa on rationaalilukuja. Siinä ylimpänä on luku 1, ja jokainen ylemmällä rivillä oleva luku on kahden alemmalla rivillä olevan peräkkäisen luvun summa. Esimerkiksi lukujen 1/30 ja 1/60 yläpuolella on luku 1/20, koska 1/30 + 1/60 = 2/60 + 1/60 = 3/60 = 1/20.
Kolmion alkupään luvut

Kolmion kahdeksan ensimmäistä riviä ovat:
{\begin{array}{cccccccccccccccccc}&&&&&&&&&1&&&&&&&&\\&&&&&&&&{\frac {1}{2}}&&{\frac {1}{2}}&&&&&&&\\&&&&&&&{\frac {1}{3}}&&{\frac {1}{6}}&&{\frac {1}{3}}&&&&&&\\&&&&&&{\frac {1}{4}}&&{\frac {1}{12}}&&{\frac {1}{12}}&&{\frac {1}{4}}&&&&&\\&&&&&{\frac {1}{5}}&&{\frac {1}{20}}&&{\frac {1}{30}}&&{\frac {1}{20}}&&{\frac {1}{5}}&&&&\\&&&&{\frac {1}{6}}&&{\frac {1}{30}}&&{\frac {1}{60}}&&{\frac {1}{60}}&&{\frac {1}{30}}&&{\frac {1}{6}}&&&\\&&&{\frac {1}{7}}&&{\frac {1}{42}}&&{\frac {1}{105}}&&{\frac {1}{140}}&&{\frac {1}{105}}&&{\frac {1}{42}}&&{\frac {1}{7}}&&\\&&{\frac {1}{8}}&&{\frac {1}{56}}&&{\frac {1}{168}}&&{\frac {1}{280}}&&{\frac {1}{280}}&&{\frac {1}{168}}&&{\frac {1}{56}}&&{\frac {1}{8}}&\\&&&&&\vdots &&&&\vdots &&&&\vdots &&&&\\\end{array}}
Lukujen laskusääntö

Kolmion n:nnen rivin kummassakin päässä on luku
a_{n,1}={1 \choose n},
ja n:nnen rivin k:s luku on
a_{n,k}=\left({\frac {1}{n{\binom {n-1}{k-1}}}}\right)
eli
a_{n,k}={\frac {1}{{\binom {n}{k}}k}}.
missä luvut  {\binom {n}{k}} ovat binomikertoimia:
{\binom {n}{k}}={\frac {n!}{k!(n-k)!}}.
Leibnizin kolmion n:nnen rivin c:nnelle luvulle käytetään merkintää  L(n,r), missä  1\geq r\geq n.  Näin ollen on siis  L(n,1)={\frac {1}{n}} ja  L(r,c)=L(r-1,c-1)-L(r,c-1.
Yhteys Pascalin kolmioon

Leibnizin harmonisella kolmiolla on selvä yhteys Pascalin kolmioon. Pascalin kolmion jokainen luku, rivien päässä olevia ykkösiä lukuun ottamatta, on kahden edellisellä rivillä olevan peräkkäisen luvun summa, kun taas Leibnizin kolmiossa jokainen luku on kahden seuraavalla rivillä olevan luvun summa.  Esimerkiksi viidennellä rivillä olevan luvun 1/30 alla seuraavalla rivillä ovat luvut 1/60 ja 1/60, joiden summa on 1/30.
Leibnizin kolmion luvut voidaan myös laskea Pascalin kolmion lukujen avulla. Kunkin rivin k:s luku saadaan sen ensimmäisestä luvusta jakamalla se vastaavassa kohdassa Pascalin kolmiossa olevalla luvulla.  Esimerkiksi Pascalin kolmion viidennellä rivillä ovat luvut 1, 4, 6, 4 ja 1.  Leibnizin kolmion viidennen rivin alussa on luku 1/5, ja kun se jaetaan luvuilla 4, 6, 4 ja 1, saadaan rivin muut luvut 1/20, 1/30, 1/20 ja 1/5.
Ominaisuuksia

Jos lasketaan yhteen Leibnizin kolmion n:nnellä rivillä olevien murtolukujen nimittäjät, summaksi saadaan  n2^{n-1}. Esimerkiksi kolmannella rivillä ovat nimittäjät 3, 6 ja 3, joiden summa on 12 = 3 · 22.
Kolmion jokainen luku voidaan laskea myös integraalilla
 L(r,c)=\int _{0}^{1}\!x^{c-1}(1-x)^{r-c}\,dx\,.
Leibnizin kolmion rivi voidaan laske niin että kerrotaan rivin ensimmäisen luvun nimittäjällä vähennettynä yhdellä ja tämän jälkeen kertoja pienenee aina yhdellä ja jakaja kasvaa yhdellä. Esimerkiksi rivillä 5 kertoja on ensin 4 jolloin tulee 1/20 sen jälkeen kertoja on kolme ja jakaja kaksi jolloin tulee 1/30.
Käännös suomeksi
Kuhmon kaupunginkirjasto

| Kuhmon kaupunginkirjasto |
| --- | --- |
 Kuhmon kirjasto- ja konserttirakennus Atalante.
Sijainti:  Pajakkakatu 2, 88900 Kuhmo
Koordinaatit:  64.12667°N, 29.50369°E
Tyyppi:  kaupunginkirjasto
Perustettu:  1880
Kokoelman koko:   107 103 (2020)
Lainauksia vuodessa:   115 891 (2020)
Budjetti:   0,498 milj. euroa (2020)
Työntekijöitä:   5,5 (2020)
Kotisivut
Kuhmon kaupunginkirjasto on kainuulaisessa Kuhmon kaupungissa toimiva yleinen kirjasto.
Kuhmon kirjaston historia ulottuu vuoteen 1880. Tuolloin kuntakokous perusti seurakuntaan lainakirjaston Suomen suuriruhtinas  Aleksanteri II:n 25-vuotisen hallituskauden kunniaksi. Ensimmäisenä kirjastonhoitajana toimi Tuupalan postinhoitaja Sofia Swan.
Kirjasto sijaitsi vuosien varrella muun muassa kansakoululla, Korpilinnassa, paloaseman pyöreässä tornissa ja paloaseman kylkeen  rakennetussa tilassa.
Nykyinen Kuhmon kirjasto- ja konserttitalorakennus Atalante on arkkitehtitoimisto Nurmela-Raimoranta-Tasan suunnittelema ja se valmistui aiemman Tuupalan  saunan  paikalle vuonna 1988. Avoimen arkkitehtuurikilpailun (1984) voittaneen, postmodernismia edustavan rakennuksen pääarkkitehtina oli Jyrki Tasa.
Kirjastorakennuksen toimintojen ja tapahtumien ohella kaupunginkirjasto palvelee erityisesti kirjastoauton ja verkkokirjaston välityksellä. Lisäksi koronapandemian (2020-) aikana Kuhmon kaupunginkirjasto on kehittänyt ja saanut suosiota kirjakassipalvelunsa vuoksi.
Kaupunginkirjasto kuuluu Kainuun Kainet-kirjastokimppaan, jonka kokoelmia jäsenkuntien asukkaat voivat hyödyntää, niin fyysisiä teoksia kuin sähköisiä aineistojakin (esimerkiksi e-kirjoja, e-äänikirjoja, suoratoistoelokuvia ja musiikki-instrumenttien soiton oppikursseja).
Aiheesta muualla

Kuvia tai muita tiedostoja aiheesta Kuhmon kaupunginkirjasto Wikimedia Commonsissa